Presa italiană relatează despre tragica moarte a unui tânăr de 26 de ani, originar din Piatra Neamț, care și-a pierdut viața într-un accident.
Potrivit Etruria News, tânărul a fost lovit mortal de o camionetă, pe 15 martie, în Montalto di Castro, în timp ce mergea pe jos, pe șoseaua numită Aurelia, către Tarquinia, în apropierea hotelului Ospite Inatteso, unde era cazat.
Pietreanul a trăit o vreme în Grecia, dar se mutase în Italia, la una dintre surorile sale și lucra la firma de construcții a cumnatului său. Potrivit presei italiene, tânărul trebuia să susțină examenul pentru permisul de conducere chiar în ziua fatală.
Familia și prietenii tânărului au transmis mesaje emoționante pe contul acestuia de Facebook.
A.C.